Anql-Avstraliyalılar

Anql-Avstraliyalılar, avstraliyalılar – Avstraliyanın əsas əhalisi, xalq.

 Ümumi məlumat 

Sayı 13,8 mln. nəfərdir (2000). Həmçinin Yeni Zelandiya, Papua–Yeni Qvineya, B.Britaniya, ABŞ və s. ölkələrdə yaşayırlar. İngilis dilinin Avstraliya variantında danışırlar. Dindarları xristiandır. Anql-Avstraliyalılar etnogenezində, əsasən İrlandiya, Şotlandiya və İngiltərədən, həmçinin İtaliya, Almaniya və Niderlanddan köçüb gələnlər iştirak etmişlər. 19-cu əsrin 50-ci illərində qızıl yataqlarının kəşf edilməsindən sonra B.Britaniyadan bu yerlərə mühacirət daha da gücləndi. Avstraliyanın müstəmləkələşdirilmə dövründə aborigenlər – avstraliyalılar və tasmaniyalılar məhv edilir və ya əlverişsiz ərazilərə sıxışdırılırdı. 1901-ci ildə Avstraliyanın dominion statusu alması Anql-Avstraliyalılar xalqının yaranmasına təkan verdi. Anql-Avstraliyalıların əksəriyyəti şəhərlərdə yaşayır. Sənaye, ticarət və xidmət sahələrində işləyirlər. Kənd əhalisi qoyunçuluq və 
heyvandarlıqla məşğul olur. 

 İstinadlar 

Kateqoriya:Avstraliya əhalisi